Μεχμέτ Αλή Τεουφίκ

Ο Μεχμέτ Αλή Τεουφίκ ( Muḥammad ʿAlī Tawfīq (9 Νοεμβρίου 1875 - 18 Μαρτίου 1955), επίσης γνωστός ως Μοχάμεντ Αλί Πασά (محمد ), ήταν ο κληρονομικός διάδοχος της Αιγύπτου και του Σουδάν τις περιόδους 1892-1899 και 1936-1952. Ήταν μέλος της δυναστείας του Μεχμέτ Αλή.

 Νεανική ζωή 
Γεννήθηκε στο Κάιρο, γιος του χεδίβη (αντιβασιλιά) Τεουφίκ Πασά της Αιγύπτου και της Eμινά Ιλχαμί∙ ήταν ο νεότερος αδελφός του χεδίβη Αμπάς Β΄ της Αιγύπτου. Σπούδασε ανώτατη εκπαίδευση στο Αμπντεέν, έπειτα στάλθηκε στην Ευρώπη για να ολοκληρώσει την εκπαίδευσή του, μελετώντας στρατιωτικές επιστήμες στη Γενεύη της Ελβετίας. Επέστρεψε στην Αίγυπτο μετά το τέλος τού πατέρα του το 1892.

 Αντιβασιλεία 
Μετά το τέλος τού θείου του βασιλιά Φουάντ Α΄ το 1936, υπηρέτησε για λίγο ως επικεφαλής αντιβασιλείας για τον 16χρονο βασιλιά Φαρούκ μέχρι τη στέψη του.

Τον Ιανουάριο του 1952, οι ελπίδες του για την εξουσία έληξαν με τη γέννηση τού γιου τού βασιλιά Φαρούκ, Αχμέντ Φουάντ Β΄. Το 1953 η Αίγυπτος κηρύχθηκε δημοκρατία: ο Μεχμέτ Αλή έζησε την υπόλοιπη ζωή του στην εξορία, και απεβίωσε στη Λωζάνη της Ελβετίας το 1955.

 Προσωπική ζωή και πλούτος 
μικρογραφία|Παλάτι Αλ-Μανιάλ, Κάιρο.
Παρά το γεγονός ότι ήταν ο κληρονομικός διάδοχος για αρκετά χρόνια, ο Μεχμέτ Αλή έμεινε μακριά από την πολιτική, και επικεντρώθηκε κυρίως στα ταξίδια, ιδιαίτερα ως ιδιώτης πολίτης. Κρατούσε ημερολόγια ταξιδιών, που αργότερα δημοσιεύθηκαν. Επισκέφθηκε πολλές ευρωπαϊκές χώρες κατά τη διάρκεια των ετών που διαμορφωνόταν η ήπειρος αυτή (συμπεριλαμβανομένων των πόλεων της Βιέννης και του Παρισιού), και αργότερα επέστρεψε στην Ευρώπη για να επισκεφτεί τη Βοσνία-Ερζεγοβίνη. Ταξίδευσε επίσης σε διάφορα μέρη στην Αφρική, την Αμερική και την Ασία, συμπεριλαμβανομένης της Νότιας Αφρικής, της Ιάβας, της Ρωσίας, της Κορέας, της Ιαπωνίας, της Συρίας (Δαμασκού) και του Λιβάνου. Ο λόγος για τους τελευταίους δύο προορισμούς ήταν η αγάπη του για την εκτροφή αραβικών αλόγων (που τη μοιραζόταν με τον εξάδελφο τού παππού του Αμπάς Α΄ της Αιγύπτου), ένα θέμα για το οποίο έγραψε επίσης ένα βιβλίο. Εκτός από την αραβική γλώσσα, μιλούσε γαλλικά, γερμανικά, αγγλικά και τουρκικά.

Το ότι είχε υποστεί ένα ατύχημα, αυτό τον απέτρεπε να νυμφευτεί σε νεαρή ηλικία. Στις 25 Νοεμβρίου 1941 νυμφεύτηκε με τη Γαλλίδα, πρώην ηθοποιό, Σουζάν Εμόν.

Στις αρχές του 20ου αι. ο πρίγκιπας διέταξε την κατασκευή ενός μεγάλου παλατιού στο Κάιρο, του Αλ-Μανιάλ, με μεγάλο αριθμό δωματίων, διακοσμημένων σε διαφορετικοά στυλ από την Αίγυπτο και από όλον τον κόσμο. Κρατούσε εκεί μια ευρεία συλλογή αντικειμένων. Το παλάτι είναι τώρα ανοικτό στο κοινό ως το Παλάτι και Μουσείο του Μανιάλ.

 Σημαντικά δημοσιευμένα έργα 
 Αλ-Ρίχλα αλ-Αμρίκεια (;) 
 Ρίχλατ αλ-Σάιφ ιλά βιλάντ αλ - Μπουσνά βαλ-Χαρσακ (1906) 
 Αλ-Ρίχλα αλ-Ιαβάνια (1909) 
 Αλ-Ρίχλα αλ-Σαμαία (1911) 
  (1923) 
 Ριχλάτ σούμουβ αλ-αμιρ αλ-ζαλίλ Μουχμάντ Αλί Ιλά Τζάουα (1926) 
 Εκτροφή Αραβικών Αλογών Καθαρής φυλής (1936) 
 Ενθυμίσεις της Νεότητας: Το Θηρεσιανόν (Vienne de mon temps) (1948) 
  (1950) 

 Τιμές 
 1911: Μεγάλο Κορδόνι του Τάγματος του Λεοπόλδου..

 Παραπομπές 

 Εξωτερικοί σύνδεσμοι 


Κατηγορία:Δυναστεία του Μεχμέτ Αλή